Andijonda o'qituvchi qo'pol muomalada bo'lgan o'quvchini kaltakladi

Andijon viloyati Paxtaobod tumanida o'qituvchi qo'pol muomalada bo'lgan o'quvchini kaltakladi. Bu haqda tuman xalq ta'limi bo'limi axborot xizmati xabar berdi.
Ma'lum bo'lishicha, holat 28 aprel kuni tumandagi 13-umumta'lim maktabida sodir bo'lgan. Aniqlanishicha, 10-sinf o'quvchisi A.R. rus tili fani o'qituvchisi S.J.ning sinfxonaga kirish to'g'risidagi ko'rsatmasiga qo'pol ravishda javob qaytargan. S.Jning o'quvchining qo'pol muomalasiga javoban ko'z qismiga urib tan (bir marotaba) jarohatii yetkazgan.
Holat yuzasidan o'sha vaqtda tuman xalq ta'limi bo'limi ishchi guruh tuzib, atroflicha o'rganilgan va o'qituvchiga tegishli tartibda intizomiy jazo chorasi qo'llanilgan.
Bundan tashqari S.J. maktabning ichki tartib qoidalariga rioya etishi bo'yicha qat'iy ogohlantirilib, o'quvchi A.R maktab ichki tartib qoidalariga rioya etmagani va ustozlariga nisbatan odob-ahloq qoidalariga zid ravishda muomala qilgani sabab tushuntirish ishlari olib borilgan.
Avvalroq Surxondaryoda o'qituvchi darsga tayyorlanmagan o'quvchini kaltaklagandi.